Anastassija Sergejewna Pawljutschenkowa
Anastassija Sergejewna Pawljutschenkowa (russisch: Анастаси́я Серге́евна Павлюче́нкова, engelsch Transkriptschoon: Anastasia Sergeyevna Pavlyuchenkova; * 3. Juli 1991 in Samara, dormals Russische SFRS, Sowjetunion) is en russisch Tennisspelerin.

Karriere 
Pawljutschenkowa wurr in dat Öller vun söss Johren vun hör sportlich Familie (de Vader weer Olympiadeelnehmer in’n Kanusport, de Moder Swemmsportlerin) an den Tennissport heranführt. Hör Oma hett professionell Basketball speelt, hör Opa weer Schiedsrichter. Hör Bröer Alexander Pawljutschenkow (* 1985) speel – mit weniger Spood – ebenfalls Tennis. Lieblingslag is de Vörhand longline, an’n leevsten speelt se up Sand.

In‘n Dezember 2005 wurr de 1,77 m groot Pawljutschenkowa Profispelerin. 2006 wunn se bi de Australian Open (Endspeelsieg gegen Caroline Wozniacki) un den US Open (gegen Tamira Paszek) jewiels den Titel bi de Juniorinnen. 2007 hett se hör Grand-Slam-Titel in Melbourne mit en Endspeelsieg över Madison Brengle verteidigt.

Hör eersten Titel up de WTA Tour wunn se 2008 bi dat Turnier in Fès an de Siet vun Sorana Cîrstea. Nah hör Sieg in Charleston un dat Recken vun dat Achtelfinale in Madrid (Düppelpartnerin jewiels Lucie Šafářová) stunn se an’n 21. Mai 2012 up Platz 45. Mit hör goot Ergevnisse in dat Johr 2013 (ünner annern Veertelfinale in Melbourne un Paris; Achtelfinale bi de US Open) reck se an’n 16. September mit Platz 21 hör bitlang best Platzeeren in dat Düppel-Ranking. 

Hör eerst veer WTA-Turniersiege in’t Eenzel wunn se allesamt up Hartplatz, 2010 in Monterrey (Endspeelsieg gegen Daniela Hantuchová) un Istanbul (gegen Jelena Wesnina) as ok in’n März 2011 un in‘n April 2013 weer in Monterrey.

In Cincinnati weer se 2010 in dat Halffinale Maria Scharapowa in dree Sätzen ünnerleegen. In Brisbane, wo se Petra Kvitová un Angelique Kerber jewiels in twee Sätzen slahn kunn, stunn se to’n Johresanfang 2013 weer in dat Finale vun en WTA-Turnier. Allerdings verlor se dor düütlich gegen Serena Williams. Hör fievte  WTA-Titelgewinn in‘ Mai 2013 in Oeiras weer in’t Eenzel hör eerste up Sand. Bi dat Hallenturnier in Paris wunn se in’n Februar 2014 hör sösste Eenzeltitel up de Tour; se hett dor mit Kerber, Scharapowa un Sara Errani glieks dree Top-Ten-Spelerinnen besiegt.

Hör hööchste Platzeeren in de Eenzel-Weltranglist weer Platz 13 in’n Juli 2011. Se hett ok an de Olympisch Sömmerspelen 2016 deelnommen, ahn dor aber en Medaille to recken.

Turniersiege

Eenzel

Düppel

Weblinks 

 WTA-Profil (engelsch)
 ITF-Profil (engelsch)
 Fed-Cup-Statistik (engelsch)

Fru
Börger von Russland
Boren 1991
Tennisspeler
Olympiadeelnehmer